මාලඹේ - චන්ද්‍රිකා කුමාරතුංග මාවතේ දී සිදුවූ වෙඩි තැබීමකින් පුද්ගලයෙකු මියගොස් ඇති බව පොලිසිය පවසනවා.මෙලෙස මියගොස් ඇත්තේ අංගොඩ, හිඹුටාන ප්‍රදේශයේ පදිංචි තිදරු පියෙක්.මාලඹේ චන්ද්‍රිකා කුමාරතුංග මාවතේ පිහිටි ව්‍යායාම මංතීරුවේදී රාත්‍රි 7.00 ට පමණ මෙම වෙඩි තැබීම සිදුව තිබෙනවා.වෙඩි ප්‍රහාරයට ලක්ව ඇත්තේ එහි ව්‍යායාම කරමින් සිටි පුද්ගලයෙකු වන අතර, පොලිසිය සදහන් කළේ තුවක්කුකරු එම පුද්ගලයා අසලටම පැමිණ මිලිමීටර් 09 වර්ගයේ පිස්තෝලයකින් වෙඩි තබා ඇති බවයි.වෙඩි වැදීමෙන් අනතුරුව තුවාලකරු මාලඹේ නෙවිල් ප්‍රනාන්දු ශික්ෂණ රෝහලට ඇතුළත් කරන විටත් මියගොස් තිබුණා.මෙලෙස මියගොස් ඇත්තේ ඒ.ටී.ආර්. ප්‍රේමලාල් නමැති ව්‍යාපාරියෙක්.පොලිසිය පැවසුවේ යතුරුපැදියකින් පැමිණි දෙදෙනෙක් මෙම වෙඩි තැබීම සිදුකර පලායන්නට ඇති බවට සැක කරන බවයි.